**Deň začatia pripomienkovania: 27. 11. 2024**

**Dňom zverejnia návrhu začína plynúť lehota, počas ktorej môžu fyzické osoby a právnické osoby zaslať pripomienky k návrhu e-mailom na** zuzana.csokova@region-bsk.sk, podatelna@region-bsk.sk

**v termíne do 8,00 hod. dňa 09. 12. 2024**

**Zastupiteľstvo Bratislavského samosprávneho kraja**



**Všeobecne záväzné nariadenie**

**Bratislavského samosprávneho kraja**

**č. .../ 2024**

zo dňa 13. 12. 2024

**o poskytovaní finančných prostriedkov na mzdy a prevádzku z vlastných príjmov Bratislavského samosprávneho kraja jazykovým školám a školským zariadeniam v zriaďovateľskej a územnej pôsobnosti Bratislavského samosprávneho kraja**

**Bratislava**

**december 2024**

**Všeobecne záväzné nariadenie**

**Bratislavského samosprávneho kraja**

**č. ..../2024**

zo dňa 13. 12. 2024

**o poskytovaní finančných prostriedkov na mzdy a prevádzku z vlastných príjmov Bratislavského samosprávneho kraja jazykovým školám a školským zariadeniam v zriaďovateľskej a územnej pôsobnosti Bratislavského samosprávneho kraja**

Zastupiteľstvo Bratislavského samosprávneho kraja v súlade s § 8 ods. 1 a § 11 ods. 2 písm. a) zákona č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov, v súlade s § 9 ods. 12 písm. c) a v spojení s § 9 ods. 12 písm. b) a k) v súvislosti s § 10 ods. 1 písm. i) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, v súlade s § 19 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a § 8 ods. 1 písm. b) zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov sa uznieslo na tomto všeobecne záväznom nariadení:

1. **ČASŤ**

**Úvodné ustanovenia**

**§ 1**

**Účel a predmet**

|  |  |
| --- | --- |
| 1. | Na vykonanie ustanovenia § 9 ods. 12 písm. c) zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov ( ďalej aj ako “zákon” ) toto všeobecne záväzné nariadenie určuje pre jazykové školy a školské zariadenia v zriaďovateľskej pôsobnosti Bratislavského samosprávneho kraja ( ďalej aj ako “samosprávny kraj” ): |
|  | a) | všeobecné podmienky poskytovania finančných prostriedkov na mzdy a prevádzku jazykových škôl a školských zariadení, |
|  | b) | účel použitia a výšku finančných prostriedkov na mzdy a prevádzku, |
|  | c) | použitie finančných prostriedkov na mzdy a prevádzku, |
|  | d) | podmienky vyúčtovania finančných prostriedkov na mzdy a prevádzku. |
| 2. | S ohľadom na ustanovenie § 9 ods. 12 písm. b) a k) v súvislosti s § 10 ods. 1 písm. i) zákona je v Prílohe č. 1 tohto nariadenia upravená aj výška finančných prostriedkov na mzdy a prevádzku pre liečebno-výchovné sanatórium ako špeciálne výchovné zariadenie. |

**§ 2**

**Všeobecné podmienky poskytnutia finančných prostriedkov na mzdy a prevádzku jazykovým školám a školským zariadeniam v zriaďovateľskej pôsobnosti samosprávneho kraja**

|  |  |
| --- | --- |
| 1. | Pre poskytnutie finančných prostriedkov na mzdy a prevádzku jazyková škola (ďalej aj ako „JŠ“) a školské zariadenie (ďalej aj ako „ŠZ”) musia spĺňať tieto podmienky:  |
|  | a) | JŠ a ŠZ sú zaradené v sieti škôl a školských zariadení Ministerstva školstva, výskumu, vývoja a mládeže Slovenskej republiky, |
|  | b) | deti v centrách voľného času majú trvalý pobyt na území samosprávneho kraja. |
| 2. | Toto nariadenie určuje výšku normatívu na jedného poslucháča JŠ, dieťa, resp. žiaka ŠZ a na hlavné a doplnkové jedlo v zariadení školského stravovania uvedeného v Prílohe č. 1 tohto nariadenia. |

**§ 3**

**Zdroje finančných prostriedkov na mzdy a prevádzku jazykových škôl a školských zariadení v zriaďovateľskej pôsobnosti samosprávneho kraja**

1. Zdrojom finančných prostriedkov na mzdy a prevádzku sú vlastné príjmy bežného rozpočtu samosprávneho kraja, pozostávajúce okrem iného aj z príjmu finančných prostriedkov poukázaných samosprávnemu kraju podľa osobitného predpisu[[1]](#footnote-2).
2. Finančné prostriedky sa na tento účel vytvárajú v procese hospodárenia samosprávneho kraja a sú súčasťou procesu schvaľovania rozpočtu a  jeho zmien na príslušný kalendárny rok.
3. Poskytovanie finančných prostriedkov nesmie zvyšovať dlh samosprávneho kraja na konci rozpočtového roka.

**II. ČASŤ**

**Podmienky poskytovania finančných prostriedkov na mzdy a prevádzku**

**jazykovým školám a školským zariadeniam v zriaďovateľskej pôsobnosti samosprávneho kraja**

**§ 4**

**Vymedzenie okruhu subjektov na poskytnutie finančných prostriedkov na mzdy a prevádzku v zriaďovateľskej pôsobnosti samosprávneho kraja**

|  |  |
| --- | --- |
|  |  |
|  | Školskými zariadeniami v zriaďovateľskej pôsobnosti Bratislavského samosprávneho kraja na účely tohto nariadenia sú:  |
| a) | školské výchovno-vzdelávacie zariadenia, ktorými sú: |
| ~~-~~ | školský klub detí, |
| - | centrum voľného času, |
| - | školský internát, |
| - | stredisko odbornej praxe, |
| b) | školské účelové zariadenia, ktorými sú: |
| - | školská jedáleň,  |
| - | výdajná školská jedáleň. |

**§ 5**

**Výška, účel a použitie finančných prostriedkov na mzdy a prevádzku pre jazykové školy a školské zariadenia v zriaďovateľskej pôsobnosti samosprávneho kraja**

|  |  |
| --- | --- |
| 1. | Finančné prostriedky na mzdy a prevádzku pre JŠ a ŠZ na kalendárny rok s výnimkou zariadenia školského stravovania sú určené počtom ich žiakov, poslucháčov, resp. detí a normatívom pre JŠ, či ŠZ. Normatív je objem finančných prostriedkov, prislúchajúci na jedného žiaka, poslucháča, resp. dieťa JŠ, či ŠZ na kalendárny rok. Výška normatívu pre JŠ a ŠZ v zriaďovateľskej pôsobnosti samosprávneho kraja je uvedená v Prílohe č. 1 tohto nariadenia. |
| 2. | Finančné prostriedky na mzdy a prevádzku pre JŠ a ŠZ na kalendárny rok s výnimkou zariadenia školského stravovania sa skladajú z finančných prostriedkov na bežný školský rok a finančných prostriedkov na nový školský rok. Finančné prostriedky na bežný školský rok sa určia ako dve tretiny súčinu normatívu a počtu žiakov, poslucháčov, resp. detí JŠ, či ŠZ v školskom roku, ktorý sa začal v predchádzajúcom kalendárnom roku, teda počtu žiakov k 15. septembru predchádzajúceho kalendárneho roka, pri JŠ počtu poslucháčov k 30. septembru predchádzajúceho kalendárneho roka. Finančné prostriedky na nový školský rok sa určia ako jedna tretina súčinu normatívu a počtu žiakov, poslucháčov, resp. detí JŠ, či ŠZ v školskom roku, ktorý sa začína v bežnom kalendárnom roku, teda počtu žiakov, poslucháčov, detí k 15. septembru aktuálneho kalendárneho roka, pri JŠ počtu poslucháčov k 30. septembru aktuálneho kalendárneho roka. |
| 3. | Finančné prostriedky na mzdy a prevádzku pre zariadenie školského stravovania na kalendárny rok sú určené počtom vydaných hlavných jedál (obed, večera) a doplnkových jedál (raňajky, desiata, olovrant) a normatívmi pre zariadenie školského stravovania. Normatív pre zariadenie školského stravovania je objem finančných prostriedkov, prislúchajúci na vydané hlavné, resp. doplnkové jedlo a deň. Výška normatívu pre zariadenie školského stravovania v zriaďovateľskej pôsobnosti samosprávneho kraja je uvedená v Prílohe č. 1 tohto nariadenia. |
| 4. | Finančné prostriedky na mzdy a prevádzku pre zariadenie školského stravovania na kalendárny rok sa vyčíslia ako súčet súčinu počtu vydaných hlavných jedál za obdobie január – jún aktuálneho roka a normatívu pre vydané hlavné jedlo v zariadení školského stravovania podľa Prílohy č. 1 tohto nariadenia a súčinu počtu vydaných doplnkových jedál za obdobie január – jún aktuálneho roka a normatívu pre vydané doplnkové jedlo v zariadení školského stravovania podľa Prílohy č. 1 tohto nariadenia a štvornásobku súčinu počtu vydaných hlavných jedál za september aktuálneho roka a normatívu pre vydané hlavné jedlo v zariadení školského stravovania podľa Prílohy č. 1 tohto nariadenia a štvornásobku súčinu počtu vydaných doplnkových jedál za september aktuálneho roka a normatívu pre vydané doplnkové jedlo v zariadení školského stravovania podľa Prílohy č. 1 tohto nariadenia. V roku, v ktorom boli vyučovanie a výchova prerušované napr. z dôvodu mimoriadnej situácie, núdzového stavu alebo výnimočného stavu, v dôsledku čoho nebolo možné vydávať stravu na školách, sa finančné prostriedky vyčíslia ako súčet súčinu prepočítaného počtu vydaných hlavných jedál a normatívu pre vydané hlavné jedlo v zariadení školského stravovania podľa Prílohy č. 1 tohto nariadenia a súčinu prepočítaného počtu vydaných doplnkových jedál a normatívu pre vydané doplnkové jedlo v zariadení školského stravovania podľa Prílohy č. 1 tohto nariadenia (kvalifikovaný odhad). |
| 5. | Údaje, na základe ktorých budú poskytnuté finančné prostriedky na mzdy a prevádzku JŠ a ŠZ predložia tieto Odboru školstva, mládeže a športu Úradu Bratislavského samosprávneho kraja do 30. septembra roka, ktorý predchádza roku, na ktorý sa majú finančné prostriedky poskytnúť. |
| 6. | V zmysle § 9 ods. 12 písm. g) zákona Bratislavský samosprávny kraj písomne oznámi rozpis schváleného rozpočtu na príslušný kalendárny rok JŠ, resp. ŠZ vo svojej zriaďovateľskej pôsobnosti do 31. januára príslušného kalendárneho roka.  |
| 7. | Finančné prostriedky na mzdy a prevádzku sa poskytujú na základe schváleného rozpočtu samosprávneho kraja v mesačných splátkach, a to spravidla vo výške cca 1/12 schváleného objemu finančných prostriedkov na príslušný kalendárny rok s lehotou splatnosti do posledného dňa príslušného kalendárneho mesiaca. |
| 8. | Príjemca finančných prostriedkov na mzdy a prevádzku je tieto oprávnený použiť len na úhradu mzdových a prevádzkových nákladov a pri ich použití zabezpečiť hospodárnosť, efektívnosť, účelnosť a účinnosť. V prípade, že finančné prostriedky nebudú vyčerpané do 31. decembra príslušného rozpočtového roka, je príjemca povinný nevyčerpanú časť finančných prostriedkov vrátiť na účet poskytovateľa do 31. decembra príslušného rozpočtového roka a v tom istom termíne doručiť na Odbor školstva, mládeže a športu Úradu Bratislavského samosprávneho kraja písomné oznámenie o prevode finančných prostriedkov. |

**§ 6**

**Vyúčtovanie finančných prostriedkov na mzdy a prevádzku, poskytnutých jazykovým školám a školským zariadeniam v zriaďovateľskej pôsobnosti samosprávneho kraja**

|  |  |
| --- | --- |
| 1. | Prijímateľ finančných prostriedkov na mzdy a prevádzku je povinný vykonať ich vyúčtovanie a predložiť ho zriaďovateľovi vo forme a v lehote, ktoré mu písomne oznámi Odbor financií Úradu Bratislavského samosprávneho kraja.  |
| 2. | Prijímateľ finančných prostriedkov na mzdy a prevádzku, ktorým je zariadenie školského stravovania, je povinný predložiť hlásenie o skutočnom počte vydaných hlavných jedál a doplnkových jedál (ďalej aj ako „hlásenie“) podľa Prílohy č. 2 tohto nariadenia za každý štvrťrok Odboru školstva, mládeže a športu Úradu Bratislavského samosprávneho kraja, a to v termínoch, ktoré mu Odbor školstva, mládeže a športu Úradu Bratislavského samosprávneho kraja písomne oznámi. Hlásenie musí byť podpísané vedúcim školskej jedálne a riaditeľom školy, ktorej súčasťou je školská jedáleň. |

**III. ČASŤ**

**§ 7**

**Zrušovacie ustanovenia**

Zrušuje sa všeobecne záväzné nariadenie Bratislavského samosprávneho kraja č. 8/2023 o poskytovaní finančných prostriedkov na mzdy a prevádzku z vlastných príjmov Bratislavského samosprávneho kraja jazykovým školám a školským zariadeniam v zriaďovateľskej pôsobnosti Bratislavského samosprávneho kraja.

**§ 8**

**Záverečné ustanovenia**

|  |  |
| --- | --- |
| 1. | Toto nariadenie bolo schválené Zastupiteľstvom Bratislavského samosprávneho kraja dňa 13. 12. 2024 uznesením č. .../2024. |
| 2. | Toto nariadenie nadobúda platnosť dňom vyhlásenia, a to jeho vyvesením na úradnej tabuli Bratislavského samosprávneho kraja; zároveň sa zverejňuje na webovej stránke Bratislavského samosprávneho kraja. Toto nariadenie nadobúda účinnosť 01.01.2025. |

V Bratislave, dňa 13.12.2024

|  |  |
| --- | --- |
|  | Mgr. Juraj Droba, MBA, MApredsedaBratislavského samosprávneho kraja |

Príloha č. 1 k VZN č. ...../2024

**Normatívy pre jazykové školy a školské zariadenia**

**v zriaďovateľskej a územnej pôsobnosti samosprávneho kraja**

|  |  |  |
| --- | --- | --- |
| Skratkakategórie | Kategória školy, resp. školského zariadenia | Normatív v € |
| ZŠS | Zariadenie školského stravovania - hlavné jedlo | 1,35 |
| ZŠS | Zariadenie školského stravovania - doplnkové jedlo | 0,27 |
| ŠI | Školský internát - 5-denná prevádzka | 1 255 |
| ŠI | Školský internát - nepretržitá prevádzka | 1 369 |
| ŠKD | Školský klub detí | 348,60 |
| ŠŠKD | Školský klub detí pri špeciálnej škole | 798,45 |
| JŠ | Jazyková škola bez oprávnenia vykonávať ŠJS - bez príjmu  | 139,19 |
| JŠ | Jazyková škola bez oprávnenia vykonávať ŠJS - zárobkovo činní  | 116 |
| JŠ | Jazyková škola s oprávnením vykonávať ŠJS - bez príjmu  | 167,03 |
| JŠ | Jazyková škola s oprávnením vykonávať ŠJS - zárobkovo činní  | 139,20 |
| CVČ | Centrum voľného času - bez príjmu | 173,29 |
| CVČ | Centrum voľného času - zárobkovo činní | 86,65 |
| SOP | Stredisko odbornej praxe | 618,05 |
| LVS | Liečebno-výchovné sanatórium | 5 384,97 |

Poznámka :

hlavné jedlo - 1 hlavné jedlo na deň

doplnkové jedlo - 1 doplnkové jedlo na deň

ŠJS – štátna jazyková skúška



1. Zákon NR SR č. 564/2004 Z.z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov [↑](#footnote-ref-2)